LOMAKE.FI-OHJAUSRYHMÄN KOKOUSMUISTIO

Aika	9.9.2003 klo 13-15 
Paikka	Säätytalo, kh 8
Läsnä	Hannu Korkeala, VM, puheenjohtaja

	Tommi Björklund, Elma Oyj
	Matti Hakomäki, ISLH
	Seija Karevaara, Verohallitus
	Kari Kekki, VM
	Anne Lindblad-Ahonen, Vantaan kaupunki
	Markku Nenonen, SM
	Irma Nieminen, OPM
	Raija Ollikainen, Helsingin kaupunki
	Pirkko Romakkaniemi, VM
	Olli-Pekka Rissanen, VM
	Päivi Väyrynen, VM, sihteeri
	
1. Kokouksen avaus
	Puheenjohtaja avasi kokouksen.

2. Katsaus tapahtuneeseen sitten viime ohjausryhmän kokouksen
Hannu Korkeala kertoi 7-8.7.2003 Comossa Italiassa pidetystä Eu-maiden julkishallinnon portaalikonferenssista, jossa Lomake.fi:llä oli näyttelyosasto.   Palvelua esittelivät Mari Kervinen (VM) ja Tommi Björklund (Elma).

Lomake.fi-esittelytilaisuus julkishallinnolle järjestettiin 27.8.2003 Marina Congress Centerissä Helsingissä.  Osallistujia oli paikalla yli 100 henkilöä, joten asia kiinnostaa ja on monien virastojen pohdinnan alaisena.   Tommi Björklund lupasi laittaa ohjausryhmälle sähköiseen jakeluun tilaisuuden esitykset.  PowerPoint-esitykset erillisenä sähköpostiliitteenä.

Helsingin kaupunginkirjaston asiakaspalvelussa toimiville virkailijoille 28.8.2003 järjestetyssä  julkishallinnon asiointipalvelujen esittelytilaisuudessa esittelivät Lomake.fi:tä, verkkoasioinnin tulevaisuuteen liittyviä kysymyksiä sekä Suomi.fi:tä Olli-Pekka Rissanen,  Samuel Rinnetmäki (Elma) ja Päivi Väyrynen.

Pohjoismainen portaalikokous pidettiin 4-5.9.2003 Helsingissä.  Kokouksessa esiteltiin eri pohjoismaiden portaalien tämänhetkisiä kehitysprojekteja ja tulevaisuudensuunnitelmia.  Lisäksi tarkasteltiin yksityiskohtaisemmin Suomi.fi, Lomake.fi ja Otakantaa.fi-palveluja.  Seuraava tapaaminen on ensi vuonna Tanskassa.

3. Toimittajan katsaus palvelun tilanteeseen.  

Tommi Björklund (Elma) kertoi palvelun tämänhetkisen asiakas- ja käyttötilanteesta.  Tämän vuoden puolella palvelussa on ollut yli 300 000 käyntiä, verkkolomakkeita on lähetetty yli 
20 0000, lomakkeita on palvelussa vajaa 1000, joista verkkolomakkeita neljältä eri taholta yhteensä 12 kappaletta.  Seuraavaksi verkkolomakkeita tulevat sisällyttämään palveluun Viestintävirasto ja Helsingin kaupunki.
Lomake.fi:n, Suomi.fi:n ja Otakantaa.fi:n hakujen integroinnin tuloksena syntyy Lomake.fi:hin avoin rajapinta, johon on helppo liittää myöhemmin mahdollisia muita palveluita.  (Ks. integrointi kohta 6)

Palautetta palveluun tulee lähinnä siitä, miksi jokin lomake ei ole palvelussa mukana.  Ko. kyselyt lähetetään kyseisen lomakkeesta vastaavalle organisaatiolle.

4. Markkinointi- ja tiedotussuunnitelma syksyksi 2003
Päivi Väyrynen esitteli kuluvan syksyn markkinointisuunnitelman koskien Lomake.fi:n, Suomi.fi:n ja Otakantaa.fi:n yhteismainontaa.  Lisäksi käytiin läpi sivustoperheen nimilogojen yhtenäistämissuunnitelmat.  Yleinen mielipide oli, että sivustoperheen sisältävä tekstilogo on liian linkkityyppinen ja helposti johtaa harhaan.  
 Ks. Liite 1. Markkinointi- ja tiedotussuunnitelma	
	
Käytiin lyhyesti läpi pienimuotoisen  kuntatestin tulokset.  Sen mukaan kunnat eivät ole kovin usein sisällyttäneet Suomi.fi-tuoteperheen linkkejä verkkosivuilleen kansalaisten tiedoksi.   Otos oli 33 kuntaa eli A (11 kpl) ja T (22 kpl) -kirjaimella alkavat kunnat.  Puolet kunnista ei mainitse Suomi.fi linkkiä lainkaan.  Lomake.fi-linkki mainitaan seitsemän kunnan verkkosivuilla. Niistä jotka mainitsevat joko Sujomi.fi tai Lomake.fi-linkin erittäin monet käyttävät vanhoja nimityksiä ja linkkejä, jotka eivät johda mihinkään.  Ainoastaan yksi kunta mainitsee sivuillaan Asiointioppan-linkin.  Päätettiin lähettää kunnille ja seutuportaaleille  tiedote asiasta ja sisällyttää siihen linkkiyhteys kuvana. Matti Hakomäki (ISLH) ehdotti, että asia voitaisiin hoitaa myös maakuntien kautta. 
	
5. Pankkitunnistuksen tilanne
Olli-Pekka Rissanen kertoi nykyisen tilanteen pankkitunnistamiseen liittyen.  Valtiovarainministeriö on päättänyt, ettei se maksakaan aiemmin ilmoittamiaan pankkitunnistamiseen liittyviä kuluja viranomaisten puolesta.  Taustalla on kilpailun rajoittaminen.  Jokaisen viraston pitää tehdä erillinen sopimus jokaisen pankin kanssa, sillä valtiovarainministeriö ei voi tehdä myöskään puitesopimusta virastojen edustajana.   Pankeilla on kuitenkin valmis sopimusmalli asiaa koskien, sillä heidän kanssaan asiasta on keskusteltu.  Keskustelussa tuli esiin ehdotus, että Elma voisi ehkä toimia mahdollisesti asiamiestyyppisesti tässä asiassa.

Tommi Björklund kertoi, ettei päätös kaada pankkitunnistusta, vaan ominaisuus tulee joka tapauksessa Lomake.fi:hin.  AKEssa on pilottivaiheessa sekä tunnistaminen että maksaminen.

Irma Nieminen ehdotti, että voisiko ajatella palvelumaksun maksajaksi asiakasta eli kansalaista.

Irma Nieminen (OPM) totesi pankkitunnistamisen keskittyvän liikaa pelkästään kansalaisen ja viraston väliseen vuorovaikutukseen eikä ota huomioon julkishallinnon sisäisiä/keskinäisiä tarpeita.

6. Kehittämisprojektit
	1. Palvelun ulkoasun kehittäminen
Tarkoituksena on tehdä Lomake.fi:n etusivua ulkoasultaan enemmän sukunäköiseksi muun                                                                                                       sivustoperheen kanssa, ennen muuta Suomi.fi:n kanssa.  Logo on jo suunnitteluvaiheessa ja seuraavaksi mietitään etusivun sisältöjä.  Lisätään mahdollisesti jonkinlaista ajankohtaisaineistoa kuten keskustelussa esiin tulleet ajatukset viimeisimmistä uusista lomakkeista tai lomakkeiden top-ten.  Asiaan palataan suunnitelmien täsmennettyä.

	2 Integrointi Suomi.fi:n, Otakantaa.fi:n ja Asiointiopas.fi:n kanssa
Pirkko Romakkaniemi esitteli Suomi.fi-sivustoperheen integrointihankkeen suunnitelman.  Sen avulla parannetaan verkkopalvelujen löydettävyyttä, sillä yhdellä haulla Suomi.fi:ssä löytyy asiaan liittyvät palvelut niin Suomi.fi:stä kuin Lomake.fi asianomaiset lomakkeet ja Otakantaa.fi:n mahdolliset aiheeseen liittyvät keskustelut.  
	Liite 2 Integrointisuunnitelman tiivistelmä

	3. Kaksisuuntaisuus
Hannu Korkeala esitteli lyhyesti VMn  Elmalta saaman tarjouksen koskien Lomake.fi-palvelun kaksisuuntaistamista.   Paluupostin edellytys on, että asiakas tunnistautuu hänen lähettäessään hakemuksen.  Muutoin kohdistaminen  on hankalaa.  

Irma Nieminen (OPM) esitti, että viranomaiset tarvitsisivat kansalaiskanavan rinnalle myös ominaisuuksiltaan monipuolisen yhteisökanavan (government-to-government), joka mahdollistaisi viranomaisten keskinäisen asioinnin.  Yhteisöjen jne johtsäännöissä ja vastaavissa on määritelty, että hyväksymismenettely kulkee ’esittelijä-päättäjä’ –kombinaation kautta.  Nieminen esitti, että selvitetään palvelun tarvitsemat muutokset ja sen kustannukset.

Olli-Pekka Rissanen ei pitänyt viisaana nitoa kansalaisratkaisua ja yhteisöratkaisua yhteen vaikka toisiaan sivuavatkin.  Ne pitää hoitaa erillisinä projekteina ja ensisijaisena tällä hetkellä on kansalaisratkaisu.

Vesa Seppä ei päässyt paikalle, mutta hän kertoi sähköpostitse poliisin lähiajan keskeisimmistä lähiajan kehityssuunnitelmista.  Ensinnäkin tavoitteena on, että kansalainen voisi seurata asiansa etenemistä viranomaisprosessissa ja että poliisin päätökset voitaisiin lähettää sähköisesti kansalaiselle eli kaksisuuntaisuus asian käsittelyyn liittyen.

Valtiovarainministeriö selvittää Elman kaksisuuntaisuusehdotuksen käyttökelpoisuuden ja tarpeen ennnekuin asia viedään eteenpäin.
		
Keskustelussa tuli esiin mm. seuraavat kehittämistarpeet:
4) Tunnistustapa (kortti/pankkitunniste) ja verottaja
Valmistelijan pitää varmistua hakijan nimenkirjoitusoikeudesta, mikä liittyy ennen muuta hakijan oikeusturvaan.  Asia koskee yleensä yrityksiä tai yhteisöjä. Voidaanko tunnistus saada   jollain tavoin näkyviin eli mitä tunnistustapaa on käytetty ja kuka on käyttänyt? Voitaisiinko selvittää onko muilla virastoilla tällaista tarvetta  vai onko vain verottajan tarvitsema ratkaisu? 
Päätettiin, että VM ja Elma käsittelevät asiaa ja miettivät ratkaisua.

5) VH, Kela ja TM haluavat käyttää Katve-serveriä tunnistamiseen Lomake.fi:n yhteydessä.
(Kalevi Heliön sähköpostiviesti) Asia on järjestelykysymys ja hoitunee Elman kanssa.

6) Lomake.fi:ssä on sähköpostiosoitteita tekstimuodossa näkyvissä, joten hakurobotin  helposti hyödynnettävissä.  Kannattaisi käyttää  henkilöosoitteiden sijaan organisaation osoitetta, jotta roskaposti menisi yhteen eikä useaan osoitteeseen organisaatiossa.

7. Muut asiat
Raija Ollikainen (Helsingin kaupunki) jää eläkkeelle 11.11.2003.   Hänen sijalleen sovittiin valittavaksi Helsingin kaupunginkansliasta Juha Alasuvanto, joka on Ollikaisen seuraaja.
 
	Rebuplican työkalu XML-mallien hallintaan –esittelytilaisuus Säätytalolla 23.9. klo 9-12		
	Seuraava kokous on 29.10 klo 13-15.  Paikka ilmoitetaan kokouskutsun yhteydessä.  

	Puheenjohtaja päätti kokouksen n. klo 15.10.

	Hannu Korkeala				Päivi Väyrynen
	tietohallintopäällikkö			lomake.fi 
	puheenjohtaja				sihteeri